STPI แนวโน้มธุรกิจยังสดใสในระยะยาว-ซื้อ พร้อมอัพไซด์จากโอกาสรับงานเพิ่มในอนาคต
STPI โบรกฯยังคงคำแนะนำซื้อแม้จะปรับกำไรและราคาเป้าหมายลง จากที่มองว่าราคาปัจจุบันถูกกดดันจากประเด็นการได้งานใหม่ล่าช้าไปมากแล้ว ในขณะที่กำไรปกติปี 58-60 สามารถทรงตัวในระดับสูงได้ จากมีแนวโน้มได้รับงานเพิ่มสูง จากความสัมพันธ์ที่ดีกับ world-class turnkey EPC contractor อีกทั้ง คาดปริมาณงานก่อสร้างในอุตสาหกรรม LNG ยังมีอยู่อีกมาก และมี upside จากความสามารถในการรับงานเพิ่มขึ้น หลังขยาย capacity
11 มิ.ย. 2558

บล.โนมูระ พัฒนสิน ระบุในบทวิเคราะห์วันนี้ (11 มิ.ย.) ว่า บริษัท เอสทีพี แอนด์ ไอ จำกัด (มหาชน) หรือ STPI  หลังปรับประมาณการ เราคาดกำไรปกติของบริษัทในช่วง 58-60 ยังอยู่ในระดับที่ดีราว 2,550 ล้านบาท, 2,508 ล้านบาท และ 3,023 ล้านบาท คิดเป็นการเติบโตเฉลี่ยราว 3% CAGR ในช่วงเดียวกัน และถือเป็นการรักษาระดับกำไรไว้ในระดับสูงได้ติดต่อกันมากกว่า 3 ปี นับจากปี 2013 โดยกำไรปกติในปี 58 ถือว่ามีความปลอดภัยสูง จากรายได้ก่อสร้างที่ secure แล้ว 100%  และแม้กำไรปกติในปี59จะชะลอจากการประกาศผลของงานใหม่ที่ล่าช้า แต่มองว่าตลาดก็ได้ตอบรับในประเด็นดังกล่าวไปมากแล้ว
 ในขณะที่คาดว่ากำไรปกติในปี 60 ที่จะเป็น new high มีความน่าสนใจ โดยเป็นการได้แรงหนุนจากงานใหม่ของบริษัทที่คาดว่าจะได้รับเพิ่มในช่วงปลายปี 58 มูลค่ารวมกว่า 30,000 ล้านบาท และจะรับรู้รายได้ในอัตราเร่งในช่วงปี 2017F ทั้งนี้เราเชื่อว่าประวัติผลงาน และความสัมพันธ์ ที่ดีกับผู้รับเหมาหลักของบริษัท จะทำให้มีโอกาสสูงที่บริษัทจะได้รับงานจำนวนดังกล่าว
มองว่าแนวโน้มธุรกิจของ STPI ยังสดใสในระยะยาว จากที่บริษัทยังคงนโยบายมุ่งรับงานด้าน LNG ต่อเนื่อง ซึ่งเราคาดปริมาณงานในอุตสาหกรรม LNG (module) ยังมีอีกมากในตลาด ตามแนวโน้มอุตสาหกรรม LNG ที่เติบโตต่อเนื่องในระยะยาว โดยปัจจุบันบริษัทมีงานยื่นประมูลอยู่กว่า 250,000 ล้านบาท ซึ่งเราเชื่อว่าจะทยอยประกาศผลต่อเนื่องครอบคลุมไปถึง 3 ปีข้างหน้า
โดยมองว่า STPI ยังมีประเด็น upside จากที่บริษัทอยู่ระหว่างวางแผนเพิ่มพื้นที่ module yard ซึ่งอาจทำให้บริษัทมีรายได้และกำไรสูงกว่าที่เราคาด ตามโอกาสรับงานเพิ่มในอนาคตแนะนำซื้อราคาเป้าหมาย 25 บาท